座右銘（《陳伯玉集》未收）
作者：陳子昂
朝代：唐

paragraphs: 事父盡孝敬，事君端忠貞。
兄弟敦和睦，朋友篤信誠。
從官重公慎，立身貴廉明。
待士慕謙讓，蒞民尚寬平。
理訟惟正直，察獄必審情。
謗議不足怨，寵辱詎須驚？
處[滿]（蒲）常憚溢，居高本慮傾。
詩、禮固可學，鄭、衛不足聽。
幸能修實操，何俟鈞虛聲？
白珪玷可滅，黃金諾不輕。
秦穆飲盗馬，楚客報絕纓。
言行既無擇，存歿自揚名。
（《文苑英華》七九○《銘》）。